Shah Rukh Khan

Shah Rukh Khan (s. 2. marraskuuta 1965 New Delhi), tunnetaan myös kirjainyhdistelmällä SRK, on intialainen näyttelijä, elokuvatuottaja ja televisiojuontaja. Häntä kutsutaan usein ”Bollywoodin kuninkaaksi”. Häntä pidetään yhtenä maailman suurimmista elokuvatähdistä.

Khan on näytellyt monissa menestyselokuvissa, joista tunnetuimpiin kuuluvat Dilwale Dulhania Le Jayenge (1995), Kuch Kuch Hota Hai (1998), K3G – Ilon päiviä, surun päiviä (2001), Kabhi Alvida Naa Kehna (2006), Om Shanti Om (2007) sekä Nimeni on Khan (2010). Hän on voittanut lukuisia palkintoja, mukaan lukien yhteensä 15 Filmfare Awards -palkintoa. Hän sai Padma Shri -palkinnon Intian valtiolta vuonna 2005.

Newsweek-lehti listasi vuonna 2008 Khanin maailman 50 vaikutusvaltaisimman ihmisen joukkoon.

 Varhainen elämä ja perhe 

 Perhe 
Khan syntyi New Delhissä Intiassa muslimivanhemmille, Meer Taj Mohammedille ja Lateef Fatimalle. Shahrukh tarkoittaa kuninkaan kasvoja. Hänellä on isosisko nimeltään Shehnaz Lalarukh. Khan vietti ensimmäiset viisi vuotta elämästään äidinäitinsä luona Mangaloressa ja palasi sitten Delhiin. Khanin isä kuoli syöpään vuonna 1981 ja äiti pitkäaikaiseen sairasteluun noin kymmenen vuotta myöhemmin. Äitinsä kuoltua Khan muutti Bombayhin.

Khan meni naimisiin punjabitaustaisen Gauri Chibberin kanssa 25. lokakuuta 1991. Seremonia suoritettiin hindulaisen kaavan mukaan, vaikka Khan onkin muslimi. Heidän lapsensa seuraavat molempia uskontoja. Heidän poikansa syntyi vuonna 1997 ja tytär vuonna 2000. Heille syntyi poika sijaissynnyttäjän avulla 2013.

 Koulutus 
Khan kävi koulua St. Columba’s Schoolissa New Delhissä. Hän sai suorituksistaan ns. Kunnian miekan, joka annetaan vuosittain koulun parhaiten ansioituneelle oppilaalle. Myöhemmin hän opiskeli Hansraj Collegessa, sekä jonkin aikaa Jamia Millia Islamia -yliopistossa, mutta hänen opintonsa jäivät kesken näyttelemisen takia.

 Näyttelijän ura 
 Varhainen ura ja läpimurto 
Khan aloitti uransa televisiosarjassa Fauji vuonna 1988. Muutamien muiden televisiosarjojen jälkeen hän siirtyi näyttelemään elokuviin, joista ensimmäinen oli Deewana vuonna 1992. Elokuva menestyi hyvin ja Khan voitti roolistaan parhaan miestulokkaan Filmfare Awards -palkinnon. Seuraavina vuosina Khan näytteli monissa elokuvissa, joista suurin osa menestyi hyvin ja poikivat hänelle uusia palkintoja.

Vuonna 1995 Khan näytteli miespääosaa Aditya Chopran romanttisessa komediassa Dilwale Dulhania Le Jayenge, vastanäyttelijänään Kajol. Elokuvasta tuli erittäin suosittu ja sitä esitettiin vuosikymmeniä intialaisessa elokuvateatterissa. Samana vuonna ilmestynyt Karan Arjun menestyi myös hyvin.

Vuonna 1998 sai ensi-iltansa Karan Joharin debyyttiohjaus Kuch Kuch Hota Hai, jossa Khan näytteli miespääosaa. Siitä tuli vuoden 1998 menestynein hindielokuva ja Khan voitti roolistaan Rahul Khannana neljännen parhaan miespääosan Filmfare Awards -palkintonsa. Elokuva oli menestys myös ulkomailla. Samana vuonna Khanin suoritusta Mani Ratnamin terrorismielokuvassa Dil Se kehuttiin. Elokuva menestyi paremmin ulkomailla kuin Intiassa.

pienoiskuva|200px|Khan vuonna 2000.

 Vaikeudet uralla 
Khanin ainoa elokuva vuonna 1999 oli Baadshah, joka menestyi keskinkertaisesti. Vuonna 2000 Khan näytteli Amitabh Bachchanin kanssa romanttisessa draamaelokuvassa Mohabbatein ja voitti roolistaan toisen parhaan miespääosan Filmfare Awards -kriitikkopalkintonsa. Elokuva oli suuri menestys.

Vuonna 2001 Khan ja Kajol tekivät taas yhteistyötä Karan Joharin elokuvassa K3G – Ilon päiviä, surun päiviä. Se oli toiseksi menestyinein elokuva sinä vuonna Intiassa. Se oli myös vuoteen 2006 asti menestynein intialainen elokuva ulkomailla. Samana vuonna Khan esiintyi hyvät arvostelut saaneessa elokuvassa Asoka, joka oli kuitenkin kaupallinen pettymys. Khan kärsi välilevypullistumasta ja joutui lopulta keventämään työtaakkaansa.

Vuonna 2002 saivat ensi-iltansa palkintoja voittanut menestyselokuva Devdas sekä keskinkertaisesti menestynyt Hum Tumhare Hain Sanam, jossa Khan näytteli Salman Khanin ja Madhuri Dixitin kanssa.

Vuoden 2003 aikana Khan näytteli kahdessa elokuvassa, kohtuullisen hyvin menestyneessä Chalte Chaltessa sekä Kal Ho Naa Hossa. Jälkimmäinen oli suuri menestys myös ulkomailla.

 Uusi nousu 
Vuosi 2004 oli erityisen hyvä Khanille. Hänen elokuvansa tuottivat hyvin sekä saivat hyviä arvosteluita. Main Hoon Na sekä Veer-Zaara olivat suuria menestyksiä ja Veer-Zaara oli vuoden 2004 menestyinein intialainen elokuva ulkomailla. Vaikka elokuva Swades ei tuottanut hyvin, Khan sai roolistaan kuudennen parhaan miespääosan palkintonsa. Palkinnon voitto oli todennäköistä, sillä Khan oli ehdolla kategoriassa jokaisella sinä vuonna ilmestyneellä elokuvallaan.

Khanin ainoa elokuva vuonna 2005 oli fantasiaelokuva Paheli. Elokuva menestyi kaupallisesti paremmin ulkomailla kuin Intiassa, mutta se valittiin Intian Oscar-ehdokkaaksi. Vuonna 2006 Khan teki kaksi elokuvaa. Kabhi Alvida Naa Kehna oli suuri hitti, vaikkakin sitä paheksuttiin jonkin verran Intiassa. Elokuva oli jälleen Karan Joharin ohjaama ja se syrjäytti K3G:n parhaiten menestyneenä intialaisena elokuvana. Toinen vuoden 2006 elokuva oli Don, joka on uusintaversio vuoden 1978 Don-elokuvasta. Elokuva menestyi hyvin.

Vuonna 2007 Khan näytteli urheiluelokuvassa Chak De! India, ja voitti roolistaan seitsemännen parhaan miespääosan palkintonsa. Siitä tuli myös kolmanneksi menestyinein elokuva Intiassa vuonna 2007. Samana vuonna Khan näytteli Farah Khanin elokuvassa Om Shanti Om. Se oli vuoden eniten tuottanut hindielokuva.

Hänen ainoa pääosansa vuonna 2008 oli Anushka Sharman kanssa romanttisessa komediassa Rab Ne Bana Di Jodi. Se oli vuoden toiseksi menestynein hindielokuva.

pienoiskuva|vasen|Khan, Kajol ja Karan Johar markkinoimassa elokuvaansa Nimeni on Khan vuonna 2010.

 Uran laajentaminen 
Khan näytteli jälleen Kajolin kanssa draamaelokuvassa Nimeni on Khan, joka sai ensi-iltansa 12. helmikuuta 2010. Se oli hänen neljäs elokuvansa, jonka on ohjannut Karan Johar, ja kuudes elokuvansa Kajolin kanssa. 

Khanin ensimmäinen elokuva vuonna 2011 oli Ra.One, joka ilmestyi 26. lokakuuta. Sitä markkinoitiin aikansa kalleimpana Bollywood-elokuvana, arvioidun 1,25 miljardin rupian (22,63 miljoonan dollarin) budjetillaan. Ra.One oli kahden miljardin rupian tuotollaan menestys. Hänen toinen elokuvansa oli Don 2, joka on jatko-osa vuoden 2006 Don-elokuvalle.

Khanin ainoa elokuva vuonna 2012 oli Yash Chopran viimeiseksi ohjaukseksi jäänyt romanttinen draama Jab Tak Hai Jaan, yhdessä Katrina Kaifin ja Anushka Sharman kanssa. Elokuva oli menestys.

Vuonna 2013 Khan näytteli Deepika Padukonen kanssa Rohit Shettyn toimintakomediassa Chennai Express. Sekalaisista arvosteluista huolimatta se rikkoi monia hindinkielisen elokuvateollisuuden ennätyksiä. Seuraavana vuonna hän näytteli Farah Khanin toimintakomediassa Happy New Year. Vaikka hänen yksiulotteista rooliaan kritisoitiin, elokuva oli suuri kaupallinen menestys.

Khanin ainoa elokuva vuonna 2015 oli Rohit Shettyn toimintakomedia Dilwale, jossa hän näytteli Kajolin, Varun Dhawanin ja Kriti Sanonin kanssa. Elokuvan arvostelut olivat sekalaisia, mutta se oli taloudellisesti kannattava 3,7 miljardin rupian tuotollaan. Seuraavaksi hän näytteli kaksoisroolia supertähtenä ja tämän kaksoisolentona Maneesh Sharman toimintatrillerissä Fan vuonna 2016.

 Muut työt 
 Tuottaminen 
Khan perusti Juhi Chawlan ja Aziz Mirzan kanssa Dreamz Unlimited -tuotantoyhtiön, jonka nimen alla tuotettiin kolme elokuvaa vuosina 1999–2003: Phir Bhi Dil Hai Hindustani (2000), Asoka (2001) ja Chalte Chalte (2003). Yhteistyön päätyttyä Khan muodosti vaimonsa kanssa Red Chillies Entertainment -tuotantoyhtiön.

 Juontaminen 
Vuonna 2007 Khan korvasi Amitabh Bachchanin Haluatko miljonääriksi? -ohjelman intialaisessa versiossa Kaun Banega Crorepati. Khan ei juontanut ohjelmaa kuin vain joitakin kuukausia, mutta vuonna 2008 hän alkoi juontaa ohjelmaa Kya Aap Paanchvi Pass Se Tez Hain?, joka on intialainen vastine yhdysvaltalaiselle Are You Smarter Than a 5th Grader? -ohjelmalle.

 Julkisuuskuva 
pienoiskuva|200px|Khan TAG Heuerin lehdistötilaisuudessa vuonna 2012.

Nasreen Munni Kabir teki Khanista dokumentin The Inner and Outer World of Shah Rukh Khan vuonna 2005. Lontoon Madame Tussaudsin vahakabinetissa julkistettiin Khanin vahahahmo vuonna 2007. Myöhemmin Khanin vahahahmoja asennettiin myös muissa kaupungeissa sijaitseviin Madame Tussaudsin kabinetteihin.

Vuonna 2008 Newsweek-lehti listasi Khanin maailman 50 vaikutusvaltaisimman ihmisen joukkoon ja kutsui häntä ”maailman suurimmaksi elokuvatähdeksi”. Vuonna 2013 Khan lupasi, että hänen tulevissa elokuvissaan naisnäyttelijän nimi näytetään ennen hänen nimeään, alkaen Chennai Expressistä.

 Palkinnot ja tunnustukset 
Khan on voittanut lukuisia palkintoja. Hän on voittanut yhteensä 15 Filmfare Awards -palkintoa, mukaan lukien kahdeksan parhaan miespääosan palkintoa elokuvista Baazigar (1993), Dilwale Dulhania Le Jayenge (1995), Dil To Pagal Hai (1997), Kuch Kuch Hota Hai (1998), Devdas (2002), Swades (2004), Chak De! India (2007) ja Nimeni on Khan (2010).

Intian valtio myönsi hänelle Padma Shri -palkinnon vuonna 2005. Ranskan valtio myönsi hänelle Ordre des Arts et des Lettres -kunniamerkin vuonna 2007 ja Kunnialegioonan ritarimerkin vuonna 2014. Khanille on myönnetty viisi kunniatohtorin arvonimeä.

 Filmografia 
 Vuosi Elokuva Rooli Muuta 1992  Deewana  Raja Sahai  Parhaan miestulokkaan Filmfare Awards -palkinto Chamatkar  Sunder Srivastava  Raju Ban Gaya Gentleman  Raj ”Raju” Mathur  Dil Aashna Hai  Karan  1993  Maya Memsaab  Lalit Kumar  King Uncle  Anil Bhansal  Baazigar  Ajay Sharma/Vicky Malhotra  Parhaan miespääosan Filmfare Awards -palkinto Darr  Rahul Mehra   1994  Kabhi Haan Kabhi Naa  Sunil  Parhaan suorituksen Filmfare Awards -kriitikkopalkinto Anjaam  Vijay Agnihotri  Parhaan negatiivisen roolin Filmfare Awards -palkinto 1995  Karan Arjun  Arjun Singh/Vijay  Zamana Deewana  Rahul Malhotra  Guddu  Guddu Bahadur  Oh Darling! Yeh Hai India!  Hero  Dilwale Dulhania Le Jayenge  Raj Malhotra  Parhaan miespääosan Filmfare Awards -palkinto Ram Jaane  Ram Jaane  Trimurti  Romi Singh  1996  English Babu Desi Mem  Vikram/Hari/Gopal Mayur  Chaahat  Roop Rathore  Army  Arjun   Dushman Duniya Ka  Badru  1997  Gudgudee  Itsenään  Erikoisesiintyminen Koyla  Shankar  Yes Boss  Rahul Joshi   Pardes  Arjun Saagar  Dil To Pagal Hai  Rahul  Parhaan miespääosan Filmfare Awards -palkinto 1998  Duplicate  Bablu Chaudhry/Manu Dada   Achanak  Itsenään  Erikoisesiintyminen Dil Se  Amarkant Varma  Kuch Kuch Hota Hai  Rahul Khanna  Parhaan miespääosan Filmfare Awards -palkinto 1999  Baadshah  Raj Heera/Baadshah  2000  Phir Bhi Dil Hai Hindustani  Ajay Bakshi  Hey Ram  Amjad Ali Khan   Josh  Max Dias  Har Dil Jo Pyar Karega  Rahul Khanna   Mohabbatein  Raj Aryan Malhotra  Parhaan miesnäyttelijän Filmfare Awards -kriitikkopalkinto Gaja Gamini  Itsenään  Erikoisesiintyminen 2001  One 2 Ka 4  Arun Verma  Asoka  Asoka   K3G – Ilon päiviä, surun päiviä  Rahul Raichand   2002  Hum Tumhare Hain Sanam  Gopal  Devdas  Devdas Mukherjee  Parhaan miespääosan Filmfare Awards -palkinto Shakti: The Power  Jaisingh   Saathiya  Yeshwant Rao   2003  Chalte Chalte  Raj Mathur  Kal Ho Naa Ho  Aman Mathur   2004  Yeh Lamhe Judaai Ke  Dushant  Main Hoon Na  Majuri Ram Prasad Sharma   Veer-Zaara  Veer Pratap Singh   Swades  Mohan Bhargava  Parhaan miespääosan Filmfare Awards -palkinto 2005  Kuch Meetha Ho Jaaye  Itsenään  Erikoisesiintyminen Kaal  Itsenään  Erikoisesiintyminen laulussa ”Kaal Dhamaal” Silsiilay  Sutradhar (kertoja)   Paheli  Kishenlal/aave  2006  Alag  Itsenään  Erikoisesiintyminen laulussa ”Sabse Alag”Kabhi Alvida Naa Kehna  Dev Saran   Don  Vijay/Don   I See You  Itsenään  Erikoisesiintyminen laulussa ”Subah Subah” 2007  Chak De! India  Kabir Khan  Parhaan miespääosan Filmfare Awards -palkinto Heyy Babyy  Raj Malhotra  Erikoisesiintyminen laulussa ”Mast Kalandar” Om Shanti Om  Om Prakash Makhija/Om Kapoor  2008  Krazzy 4  Itsenään  Erikoisesiintyminen laulussa ”Break Free” Bhoothnath  Aditya Sharma   Rab Ne Bana Di Jodi  Surinder Sahni/Raj   Kismat Konnection  Kertoja   2009  Luck by Chance  Itsenään  Erikoisesiintyminen Billu  Sahir Khan   2010  Dulha Mil Gaya  Pawan Raj Gandhi (PRG)   Nimeni on Khan  Rizvan Khan  Parhaan miespääosan Filmfare Awards -palkinto Shahrukh Bola ”Khoobsurat Hai Tu”  Itsenään  Cameoesiintyminen 2011  Always Kabhi Kabhi  Itsenään  Erikoisesiintyminen laulussa ”Antenna” Love Breakups Zindagi  Itsenään  Cameoesiintyminen Ra.One  G.One   Don 2  Don   2012  Jab Tak Hai Jaan || Samar Anand ||
|-
|rowspan="2"| 2013 || Bombay Talkies || Itsenään || Erikoisesiintyminen laulussa ”Apna Bombay Talkies”
|-
| Chennai Express || Rahul || 
|-
|rowspan="2"| 2014 || Bhoothnath Returns || Aditya Sharma ||
|-
| Happy New Year || Chandramohan ”Charlie” Manohar Sharma ||
|-
| 2015 || Dilwale || Raj Randhir Bakshi/Kaali ||
|-
|rowspan="4"| 2016 || Fan || Aryan Khanna/Gaurav Chandna ||
|-
| Tutak Tutak Tutiya || Ääni trailerissa ||
|-
| Ae Dil Hai Mushkil || Tahir Taliyar Khan || 
|-
| Dear Zindagi || Jehangir ”Jug” Khan || 
|-
|rowspan="3"| 2017 || Raees || Raees ||
|-
| Tubelight || Gogo Pasha || Erikoisesiintyminen
|- 
| Jab Harry Met Sejal || Harinder ”Harry” Singh Nehra ||
|-
| 2018 || Zero || Bauaa Singh ||
|-
|rowspan="2"| 2019 || The Zoya Factor || Kertoja ||
|-
| Leijonakuningas || Mufasa (ääni) || Hindinkielinen versio
|-
| rowspan="3" | 2022 || Rocketry: The Nambi Effect || Itsenään || Cameoesiintyminen
|-
| Laal Singh Chaddha || Itsenään || Cameoesiintyminen
|-
| Brahmāstra: Part One – Shiva || Mohan Bhargav ||
|-
| rowspan="4" | 2023 || Pathaan || Pathaan ||
|-
| Jawan || Vikram Rathore, Azad Rathore ||
|-
| Tiger 3 || Pathaan || Erikoisesiintyminen
|-
| Dunki''  

 Lähteet 

 Aiheesta muualla 





Luokka:Intialaiset näyttelijät
Luokka:Intialaiset elokuvatuottajat
Luokka:Intialaiset televisiojuontajat
Luokka:Vuonna 1965 syntyneet
Luokka:Elävät henkilöt